钦定古今图书集成/明伦汇编/氏族典/第391卷 > 李澣
## 钦定古今图书集成/明伦汇编/氏族典/第391卷 > 李澣

按《宋史李涛传》：“涛弟澣，字日新，后唐秦王从荣召至
幕中。从荣败，勒归田里。久之，起为校书郎，集贤校理。
晋天福中，拜右拾遗，俄召为翰林学士。会废学士院，
出为吏部员外郎，迁礼部郎中，知制诰，复置翰林，迁
中书舍人，再为学士。契丹入汴，澣陷塞北，尝逃归，为
其所获，防御弥谨。契丹应历十二年卒，时建隆三年”
也。澣二子：承确，主客郎中；承续，职方郎中。